1. **függelék**

Rinyabesenyő község közösségi színterének használati szabályzata

Rinyabesenyő Község Önkormányzata Képviselő-testületének a helyi közművelődési feladatok ellátásáról szóló …/2016. (... ...) önkormányzati rendeletének függelékeként a község közművelődési közösségi színterének használati szabályzatát az alábbiakban határozza meg.

A kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 73. § (1) bekezdése kimondja, hogy „a közművelődéhez való jog gyakorlása közérdek, a közművelődési tevékenységek támogatása közcél.” A község közösségi színterének szolgáltatásait, programjait bárki igénybe veheti, aki a használati szabályzatban foglalt feltételeket elfogadja.

Közösségi színtér fenntartója: Rinyabesenyő Község Önkormányzata Képviselő-testülete (a továbbiakban: önkormányzat)

Közösségi színtér fenntartójának címe: 7552 Rinyabesenyő Kossuth u. 7.

Közösségi színtér neve és címe: Művelődési Ház 7552 Rinyabesenyő Kossuth u. 7.

Levelezési cím: 7552 Rinyabesenyő Kossuth u. 7.

Telefonszám: 06/30/492-3104

E-mail: szep.laci@freemail.hu

**1. A közösségi színtér igénybevételének szabályozása**

1.

A helyiségek igénybevételének szándékát a könyvtári szolgáltató hely vezetésével megbízott személytől legalább 5 munkanappal a tervezett igénybevétel előtt kell kérni. A megbízott az állandó közművelődési programok időpontjainak figyelembe vételével biztosítja a helyiségeket az igénylőknek. Több kérelmező esetében a helyiséghasználati igényekről a polgármester dönt.

2.

A helyiségek ünnepnapokon és egyes munkaszüneti napokon (január 1., március 15., Húsvét hétfő, május 1., Pünkösd vasárnap és hétfő, augusztus 20., október 23., november 1., december 25-26.) nem vehető igénybe, kivéve az önkormányzat és intézményeinek saját szervezésű rendezvényeit.

3.

A helyhatósági választáson jelöltként nyilvántartásba vett polgármesterjelöltek, képviselőjelöltek, valamint az országgyűlési képviselő-választáson jelöltként nyilvántartásba vett személyek egy-egy alkalommal ingyenesen vehetik igénybe a közösségi színtér helyiségeit kampányrendezvények tartása céljából az 1.1. pontban foglaltak szerint.

4.

Az önkormányzat természetbeni juttatásként, a községben működő civil szervezetek részére ingyenesen biztosítja a közösségi színtér helyiségeinek igénybevételét. Más szervezetek vonatkozásában a művelődési ház vezetője kezdeményezésére a polgármester dönt a helyiségek ingyenes igénybe vételének lehetőségéről.

5.

A közösségi színtér használata során a 4. pontban rögzített házirend betartása kötelező.

**2. A közösségi színtér helyiségeinek bérleti díjmentes és díjköteles használata**

2.1. Bérleti díjmentes tevékenységek és szolgáltatások:

• a fenntartó önkormányzat és intézményeinek szervezésében megvalósuló rendezvények,

• e szabályzat 1.3. pontjában meghatározott jelöltek választási kampányának biztosítása,

• a községben működő civil szervezetek működésének biztosítása,

• egészségügyi intézmények, vállalkozások, alapítványok ingyenes lakossági szűrései esetén.

A bérleti díjmentes tevékenységek és szolgáltatások alkalmával a rendezvény szervezője haszonszerző tevékenységet nem folytathat.

2.2. Bérleti díjköteles tevékenységek és szolgáltatások:

• kirakodóvásári tevékenység céljára, illetve minden egyéb üzleti célú vállalkozás, termékbemutató igénybevételére,

• a nem rinyabesenyői székhelyű szervezetek által szervezett kulturális tevékenységek,

• magánszemélyek részére az általuk szervezett magáncélú rendezvények megtartására.

2.3 Bérleti díjak:

Terembérleti díj: 3.000 Ft/alkalom

3. A helyiségek használatára vonatkozó megállapodás

A közösségi színtér helyiségeinek használatára vonatkozó megállapodás megkötésére a polgármester jogosult. A megállapodás másolati példányát el kell küldeni a Lábodi Közös Önkormányzati Hivatal pénzügyi ügyintézőjének.

A helyiségek használatára vonatkozó megállapodást, valamint a használatra vonatkozó díjakat a Rinyabesenyő Község Önkormányzata Képviselő-testülete által elfogadott önköltségszámítási szabályzat tartalmazza.

4. A közösségi színtér házirendje

4.1. A közösségi színteret minden érdeklődő látogathatja, igénybe veheti kulturális szolgáltatásait, berendezéseit, felszerelését és más eszközeit. Az igénybevétel előzetes egyeztetés alapján, teljes körű felelősség vállalásával történhet.

4.2. A belépődíjas rendezvények látogatásának előfeltétele a jegyvásárlás.

4.3. Belépőjegyes rendezvényeket a résztvevő az ellenőrző szelvényét megőrizni köteles, azt kérésre vagy a terembe való visszaérkezéskor külön felhívás nélkül a rendezőknek vagy a felügyeletet végző személynek köteles bemutatni.

4.4. Az érdeklődők zavartalan működését és szórakozását a közösségi és társas élet szabályainak megfelelő kulturált magatartással segítse elő minden látogató.

4.5. A közösségi színtérként működő művelődési ház, közösségi célokat szolgál, ezért védelme, berendezésének és felszerelésének anyagi felelősséggel történő használata, a tisztaság és rend megóvása minden látogató kötelessége.

4.6. A látogatók személyes tárgyainak megóvásáért az önkormányzat nem vállal felelősséget.

4.7. A rendezőknek, a rendőrségnek és a tűzoltóknak az utasításait minden látogató köteles végrehajtani.

4.8. A közösségi színtér helyiségeiben, valamint az épület környékén szemetelni tilos.

4.9. A közösségi színtér helyiségeiben a nyílt láng használata, valamint a dohányzás szigorúan tilos.

4.10. A helyiségek használatba vétele, a megállapodás megkötése és a használati díj befizetése a Lábodi Közös Önkormányzati Hivatalban történik, az önköltségszámítási szabályzat alapján.

4.11. A közösségi színtér helyiségeibe szeszesitalt behozni – zártkörű rendezvény kivételével

– nem szabad. A művelődési házat ittas állapotban látogatni tilos.

4.12. A művelődési ház épületében 14 éven aluliak 20 óra után csak szülő, vagy felnőtt korú személy felügyelete mellett tartózkodhatnak.

4.13. A rendezvény felelőse a rendbontókat ideiglenesen vagy véglegesen kitilthatja a rendezvény területéről.

4.14. A házirend betartásáért, valamint a jogvédelmi előírások betartásáért a rendezvény felelőse egyszemélyben felel.

4.15. A házirend betartása minden látogató számára kötelező.

5. A közösségi színtér nyitva tartása

Rinyabesenyő Község Önkormányzatának Képviselő-testülete biztosítja a közösségi színtér nyitva tartását az alábbiak szerint:

Hétfő-Csütörtök 7:30-16:00

Péntek 7:30-13:30

Szombat 14:00-21:00

Vasárnap szünnap

Rinyabesenyő, 2016. június 29.

 Orsós Imre

 polgármester